cyanic-selkie/wikianc huggingface dataset:
Vacanti (fìsica)
U vacanti quantisticu
A tiuria quantistica dî campi ci dici ca mancu nu vacanti ideali, cu na prissioni misurata zeru, eni veramenti vacanti. Infatti, nto vacanti sunnu prìsenti fluttuazzioni quantu-meccaniche ca lu fannu ribulliri di coppie di particeddi virtuali ca nascìnu e si distruggìnu di 'n cuntinuazzioni. Chistu fenominu quantisticu putissi essìri responsabbili dû valuri talìatu dâ custanti cosmuloggìca.
Secunnu u principiu di ndterminazzioni di Heisenberg, enirgìa e tempu, ô pari di avutri grannizzi comu posizzioni e vilucitati, nun ponnu essìri misurati cu na sicurizza nfinita. Se u spazziu vacanti nun avissi alcuna forma di enirgìa, na particedda putissi aviri vilucitati ed enirgìa nulli, cu nu sbagghìu uguali a zeru ca violirebbi u principiu di Heisenberg: ciò porta a concludiri pî l'esistenza di fluttuazzioni quantistichi nto spazziu vacanti, cha genìranu na quantita minima di ndeterminazzioni. U vacanti eni quindi pinsatu comu nu equilibriu dinamicu di particeddi di materia e di antimateria 'n cuntinua criazzioni e annichilazzioni.
I particeddi virtuali dû vacanti quantisticu, caratterizzatu dâ l'abituali binomiu unna-particedda dâ Miccànica statìstica, 'n nu spazziu nfinitamenti loncu hannu lunchizza d'unna qualsiasi. Ô cuntrariu, 'n nu spazziu limitatu, pî esempiu tra dui pareti, esisterannu sulu particeddi cu lunchizzi d'unna ca sunnu suttamultipli nteri dâ distanza tra li pareti stissi, cu na enirgìa nfiriuri di chidda di fora. Si poni perciò misurari na forza-prissioni ca tenni ad avvicinari i pariti (effettu Casimir). I particeddi sunnu ditti virtuali picchì normalmenti nun pruducinu effetti fisici; 'n nu spazziu limitatu, però, ci sunnu grannizzi misurabbili.
Crìari u vacanti
Quannu si crìa nu vacanti parziali, a materia prisenti nto vulumi ca eni evacuata, scurri 'n modu diffìrenti a diffìrenti prissioni, 'n basi ê liggi dâ fluidudinamica. Inizialmenti poni essìri usata na pompa a vuotu primaria pì livari u matiriali, picchì i mulecoli nteragiscinu l'una cu l'avutra e spincinu chiddi ca si trovanu a iddi vicini 'n chiddu ca eni chiamatu flussu viscusu. Quannu a distanza tra li mulecoli aumenta, i mulecoli nteragiscinu cchìu cu li pariti dû ricipienti ca cun l'avutri muleculi, e lu pumpaggiu tradizziunali (cu pumpi primarii) nun eni cchìu efficaci. 'N chistu stadiu, u sistema eni trasutu 'n nu statu chiamatu flussu muleculari, dunni a vilucitati di ogni mulecula eni praticamenti casuali. I suluzzioni pî livari u gasi rimanti cumprennìnu:
A prissioni assai vasci, si verifica nto tempu u fenomenu dû rilasciu di gas (degasaggiu) da parti dû rìcipienti a vuotu. Esistìnu inoltri avutri fenomeni ca cuntrastanu a diminuzzioni dâ prissioni facennu trasiri novi muleculi nto ricipienti da vuotu, tra chisti ci sunnu i micruperditi, a permeazzioni, la ntroduzzioni di gas di prucessu e â scarsa conduttanza. Puru se si genìra nu vacanti assai spintu 'n nu cuntinituri sigillatu ermeticamenti, nun c'eni garanzia ca la vascia prissioni si possa cunsirvari nto tempu, se nun si cunsìdiranu chisti fenomini. U rilasciu di gas eni cchìu avutu ad avuti timpiraturi; e puru i matiriali ca a prima vista nun parinu assurbenti, libberanu gas. U vapuri eni nu cumpunenti primariu dû gas libbìratu, puru 'n ricipienti di mitallu duru comu l'azzari inossidabbili o u titaniu. U rilasciu di gas poni essìri arrìduttu cu l'[[essiccazioni prima di fari u vacanti.
I ricipenti arrìvistiti cu matiriali avutamenti gas-permeabbili comu u palladiu, ca eni comu na spùonza ca teni l'idrògginu, crìanu mpurtanti prubblemi di rilasciu di gas. Pî chisti mutivi spìssu pî crìari mpianti da vacanti si usanu particulari matiriali da vacanti, studiati 'n modu da arrìdurri u cchìu possibbili i fenomini ca fannu aumintari a prissioni nâ cammìra dû vacanti. Pì aviri u cacanti assai spintu, i ricìpienti vennu riscaldati a quarchi cintinagghiu di gradi cintigradi 'n modu da anticipari u rilasciu dû gas. I gas libbìrati da lu recipienti vennu livati cu putenti pumpi, pì fari si ca a maggiuri parti dî muleculi di gas ponnu essìri livati, doppu chista opirazzioni a timpiratura veni arrìeri abbassata. U prucessu pì allibbìrari u gas nun putissi esseri accussì efficaci si fussi fattu a timpiraturi vasci. I prissioni cchìu vasci ca si ponnu avìri attualmenti 'n laboratoriu sunnu di circa 10−13 Pa.
Li spirimènti
Nto 1686 astrònumu ngrisi Edmond Halley arrìnisciu a formulari na formula credibbili pî la determinazzioni dî l'altitùddini 'n basi â variazzioni di prissioni, mentri nto 1680 Huygens cunsigghiò di sfruttari u vacanti pî ricavari enirgìa dâ prissioni attimusferica. Denis Papin, cha lu avia assistutu nnâ li spirimènti, nto 1687 eni u primu a rializzari na màchina ca sfrutta u vapuri pì moviri nu pistuni. Nti 1705 u fisicu ngrisi Francis Hawksbee rafforza a scuperta di von Guericke ca u sonu nun si allarga nto vacanti e 'n secuitu, nto 1709, custruisci a prima pompa da vacanti a dui cilindri. Nto 1783 u fisicu svizziru Daniel Bernoulli pubbrica nu mpurtanti trattatu di idrudinamica, nto quali tra l'avutru avanza puru funnàmintali ipotisi ca sarannu arrìpigghiati nto XIX seculu nnà accussìditta tiuria cinetica dî gas.
U vacanti quantisticu
N'avutru mutivu pì l'enirgìa dû vacanti eni ca i pariti dâ cammìra vacanti emetti luci 'n forma di radiazziuni dû corpu nivuru: luci visibili, se sunnu â timpiratura di migghìaia di gradi, mentri luci infrarussa se cchìu friddi. Chista "zuppa" di futuni sarò 'n equilibriu termudinamicu cu li pariti, e si poni diri di consicuenza ca û vacanti avi na particulari timpiratura.
Li spirimènti
Versu u 165', u fisicu tidescu Otto von Guericke nvintò â sô famusa pumpa da vacanti, cuminciannu a stupìri l'Europa cu li sô spirimènti pubbrici: famusa l'esperienza dî li emisferi di Magdeburgu (1654), dunni dui parigghi di cavaddi nun arrìniscivanu a siparari dui emisferi di mitallu accustati dunni dintra era statu fattu u vacanti. 'N nu avutru spirimèntu, cunnuttu nto stissu annu, vinti cristiani nun arrìniscevanu a tenìri nu pistuni ca si ritirava se cullìgatu a na cammìra 'n cui era statu fattu u vacanti: si tratta dû primu esempiu di muturi a cilindro e pistuni.
U fisicu irlandisi Robert Boyle migghìurò a màchina da vacanti di von Guericke e fici novi spirimènti, ca discrissi 'n nu scrittu dû 1660. Quarchi annu cchìu tardu Boyle determinò pî via spirimintali a liggi dî gas ca porta u sô nomu e ca stabilisci a proporzionalitati cuntraria tra vulumi e prissioni di nu gas pî trasformazzioni isuterme. Pî lu sviluppu dâ pumpa da vacanti travagghiarunu puru da li fisici Christiaan Huygens e Robert Hooke. 'N chiddi anni cuntinuarunu puru li osservazzioni ncapu i variazzioni di prissioni attimusferica: nto 1660 von Guericke talìava i fluttuazzioni nto sô granni barometru ad acqua e na mpruvvisa caruta permisi di prìvidiri 'n anticipu l'arrivu di na timpesta.
Etati cuntempuranea
U sviluppu dî scienzi fisichi purtò â difinizzioni rigurusa dî liggi dî gas, e a necessitati di apparecchiaturi pâ pruduzzioni (pumpi da vacanti) e a misura (vacuometri) dû vacanti retti nu forti mpulsu â ricerca tecnica. Versu a mitati dî l'ottucentu a trasuta di novi tipi di pumpi detti a pussibilitati di aviri avuti vacanti e di studiari, pî esempiu, i fenomini di ionizzazioni dî gas 'n cunnìzzioni di estrema rarefazzioni. U studiu dî raggi catodici, prudutti nnê tubbi da vacanti, accùnsintì di appuiari i basi pâ determinazzioni dû rapportu tra massa e carica dî l'elettrùni, mentri nnê stissi anni vinni prisintata a tiuria cinetica dî gas.
Nê primi anni dû XX seculu vennu sviluppati divìersi tipi di vacuometru, ca accunsentinu di misurari prissioni finu a a 10−1 Pa, mentri nto 1909 veni custruitu u primu vacuometru a ionizzazzioni, ca arriva a misurari finu a 10−6 Pa. Dopu a secunnu guerra munniali foru appurtati avutri migghioramenti a li vacuometri a ionizzazzioni, ed eni ura possibbili misurari vacanti estremi, puru supiriuri a 10−12 Pa.
I spincìuti principali pû migghioramentu dî tecnologii dû vacanti vennu dâ ndustria e dâ ricerca, l'applicazziuni pratichi sunnu assai e nnê divìersi campi: si sfrutta u vacanti 'n tubbi a raggi catodici, làmparini, acciliraturi di particeddi, ndustria metallurgia, ndustria alimentari, ndustria aerospazziali, mpianti pâ fusioni nucliari cuntrullata, microelettronica, scienza dî supirfici, ecc.
Proxima Centauri
Proxima Centauri (dâ lingua latina Proxima, ca significa "prossima", ossìa "a cchìu vicina"), spissu accurzata in Proxima e alli voti chiamata Alpha Centauri C, eni na stidda nana russa di classi spittrali M5 Ve, luntana circa 4,2 a.l. (ossìa 1,30 pc) in dirizziuni dâ Custiddazzioni dû Cintuauru; chista stidda vinni scuperta da l'astrònumu scuzzisi Robert Innes, diritturi dî l'Union Observatory, 'n Àfrica dû Sud, nto 1915. Parti dû sistema di α Centauri, eni a stidda cchìu vicina ô Suli. Cu na magnitùdini apparenti di 11.05, eni troppu debbuli pî essìri talìata a occhiu nuru. Proxima Centauri eni u terzu cumpunenti dû sistema stiddari trinariu di Alfa Centauri, nzemula a Alfa Centauri A e Alfa Centuari B, attualmenti cu na siparazzioni di circa 12.950 UA (ossìa 1.94 biliuni di km) e nu piriudu orbitali di 550 000 anni.
Grazzi â sô vicinanza, u sô diamitru anculari poni essìri misuratu direttamenti; i misurazzioni innìcanu ca lu sô raggiu eni uguali a circa nu settimu di chiddu sulari. A massa eni uguali a circa nu ottavu di chidda sulari, mentri a dinsitati eni quaranta vitu supiriuri a chidda dâ nostra stidda. Puru si Proxima Centauri avi na luminusitati assai vascia, eni suggetta a mpruvvisi brillamenti, causati dâ sô attivitati magnetica. U campu magneticu di chista stidda eni alimintati da li moti cunvittivi ca nascìnu dintra ne idda, e lu brillamentu ca ne risulta piriodicamenti genìra na prupagazzioni a raggi X simili a chidda prudutta dô Suli. A cumpusizzioni di Proxima Centauri, u sô vasciu tassu di pruduzzioni di enirgìa e li sô dinamichi innìcanu ca poni arrìstari nnâ siquenza principali pî almenu avutri 4 000 miliardi di anni, ossìa pî circa 300 voti l'etati attuali dî l'Universu.
I ricerchi di corpi urbitanti ntornu a Proxima Centauri putissìru sulu aviri esclusu a prìsenza di nani bruni o pianeti supermassicci. Nto 2016 Osservatoriu Eurupeu Australi avi annunciatu a scuperta di nu pianeta chiamatu Proxima Centauri b, 'n orbita ntornu â stidda a na distanza di circa 0,05 UA (ossìa 7,5 miliuni di km) cu  nu piriudu di rivuluzzioni di circa 11,2 jorna tirrestri. A sô massa stimata eni almenu 1,3 voti chidda dâ Terra. Si tiurizza ca chistu pianeta eni putenzialmenti dutatu di acqua liquida superficiali nnâ fascia orbitali abitabbili. Vista a sô natura di nana russa e di stidda a brillamentu, a pussibbilitati ca ncapu u pianeta possa svilupparisi a vita eni ancùora da accìrtari. A sô vicinanza a nuavutri fa di chista stidda una dî meti idìali di nu iputetitu futuru viaggiu ntirstiddari.
Carattiristichi
Proxima Centauri avi puru nu ventu stiddari, rilativamenti debbuli, cunsistenti 'n nun cchìu dû 20% dû tassu di perdita di matìria tipicu dû ventu dû nostru Suli. Vistu câ stidda eni assai cchìu nica dû nostru astru, tuttavia, u tassu di perdita pî unitati di supirfici di Proxima Centauri arrìsulta essìri 'n prupurzzioni finu a 8 voti cchìu avutu di chiddu dâ supirfici sulari.
Na nana russa cu la massa di Proxima Centauri rimani nto stadiu di siquenza principali pî circa avutri quattru biliuna di anni (ossìa 4×1012); comu l'abbunnanza di eliu acchìana a secuìtu dî prucessi di fusioni dî l'idrògginu, a stidda addìventa cchìu nica e cchìu cavura, cancìannu u sô culuri da russu a blu, addìvintannu accussì na nana blu evuluta. Quannu u sô ciclu vitali eni quasi ô termini, addìventa puru cchìu luminusa, arrìvannu ô 2,5% dâ luminusitati sulari e cuariannu eventuali corpi orbitanti ntornu a idda pî nu piriudu di divìersi miliardi di anni. Na vota ca la riserva di idrògginu eni finuta, Proxima Centauri evulvirà versu u stadiu di nana janca (sìenza passari a fasi di giganti russa), esaurennu prugrissivamenti â sô enirgìa termica.
Distanza e moti spazziali
Basannusi ncapu a parallassi di 772,3±2,4 millisecunnu d'arcu, misurata dô satèlliti Hipparcos (e doppu dâ cchìu prìcisa misurazzioni avuta usannu u Telescopiu Spazziali Hubble, uguali a 768,7±0,3 millisecunni d'arcu), Proxima Centauri si trova a circa 4,2 anni luci di distanza da Terra, uguali a 270 000 voti a distanta tra Terra e Suli. Dô nostru sistema sulari Proxima si trova a 2,18° da Alfa Centauri, uguali 'n termini apparenti a quattru voti u diamitru anculari dâ Luna; Proxima Centauri avi puru nu avutu motu propriu, uguali a circa 3,85 secunni d'arcu â l'annu, mentri a vilucitati radiali eni di 21,7 km/s.
Storia dî l'osservazzioni
Nto 1951 l'astrònumu mèricanu Harlow Shapley dissi ca Proxima Centauri jera 'n rialtati na stidda a brillamentu. L'isami dî lastri fotugrafichi passati avìa innìcatu ca stidda s'ammùstrava cchìu luminusa 'n circa l'8% dî li mmaggini, addìvintannu accussì a stidda a brillamentu cchìu attiva canusciuta, e la sô vicinanza a nuavutri cunsintia osservazzioni cchìu dittagghiati dâ sô attivitati. Nto 1980, l'Osservatoriu Einstein prudussi na dittagghiata curva di enirgìa a raggia X di nu brillamentu stiddari su Proxima Centauri, mentri avutri osservazzioni dî l'attivitati foru fatti da li satèlliti EXOSAT e ROSAT. Brillamenti cchìu nichi sunnu stati osservati dô satèlliti giappunisi ASCA nto 1995. A stidda eni stata puru uggettu di ricerca da parti dî principali osservaturi a raggi X, tra cui XMM-Newton e Chandra.
Nto 2016, l'International Astronomical Union avi organizzatu nu ruppu di travagghìu dî l'IAU ncapu i nomi dî stiddi (WGSN) pî rigistrar e standardizzari i nomi propri dî stiddi. U WGSN avi appruvatu u nomu Proxima Centauri pî chista stidda u 21 di austu 2016, facennu parti dî l'elencu dî nomi dî stiddi appruvati dâ l'International Astronomical Union.
Carattiristichi
Proxima Centauri eni classificata comu na nana russa, ossìa na stidda di classi spittrali M (a cui currìspunni nu culuri russu) ca si trova nnâ fasi si siquenza principali nto diagramma HR; 'n secuitu eni stata classificata comu M5.5, ossìa na nana russa ô limiti 'nfiriuri di massa. A sô magnitùdini assuluta, ossìa a magnitùdini apparenti câ stidda avissi se s'attruvassi a na distanza di 10 pc eni 15,5; a sô luminusitati tutali, cumprìnnennu tutti i lunchizzi d'unna, eni uguali ô 0,17% di chidda dû Suli, ma si fussi talìata cu li lunchizzi d'unna dâ luci visibbili, idda avissi sulu u 0,0056% dâ luminusitati sulari. Chiossai dî l'85% dî l'enirgìa dâ stidda si poni talìari a li lunchizzi d'unna dî l'nfrarussu.
Distanza e moti spazziali
Tra li stiddi accamùora canusciuti, Proxima Centauri eni a stidda cchìu vicina a nuavutri da circa 32 000 anni e resterà tali pî avutri 33 000 anni, doppu i quali a stidda cchìu vicina addìventirani Ross 248, n'avutra nana russa. cuntinuannu ad avvìcinarisi ô Suli pî prossimi 26 700 anni, quannu s'arrìtrovirani a na distanza di circa 3,11 anni luci. A stidda orbita nta Via Làtte a na distanza dô centru dâ nostra galassia ca varia tra 8 300 e 9 500 pc, cu na eccentricitati orbitali uguali a 0,07.
Cunsicuenza ca Proxima Centauri sia lijata gravitazziunalmenti a Alfa Centauri eni ca li tri stiddi abbianu cunnìvisu u prucessu di formazzioni e abbianu probabilmenti a stissa cumpusizzioni chimica; eni inoltri pussibbili ca l'interazzioni gravitazziunali tra li tri stiddi avi avutu nu mpurtanti nfruenza ncapu a furmazzioni e ncapu i carattiristichi dî pianeti nto sistema.
Finu dâ scuperta di Proxima Centauri, vinni tiurizzatu ca putissi trattarìsi di na pussibbili cumpagna dû sistema di Alfa Centauri: a stidda nfatti s'arrìtrova a na distanza di appena 0,21 a.l (ossìa 15 000 UA) dâ coppia principali, dâ quali cunnìvidi u motu spazziali. A prubabbiliati ca chistu fattu fussi sulu casuali eni stata rata 'n circa una su nu miliuni 'n nu studiu dû 1993. Pî chista ragiuni, Proxima Centauri eni alli voti innìcata cu la sigla di α Centauri C. Puru u dati arrìcugghiuti dô satèlliti Hipparcos, cummìnati cu li osservazzioni cunnutti a terra, supportanu l'ipotisi ca li tri stiddi fussiru effettivamenti parti di nu unicu sistema, cu la prubabbilitati ca Proxima Centauri fussi vicina ô sô apsidi, ossìa u puntu cch'u luntanu di l'òrbita rispettu ô sistema cintrali. Mancavanu tuttavia alcuni misuri dâ vilucitati radiali dî tri astri sufficentimenti prìcisi pî aviri na cunferma definitiva. Chisti sunnu stati uttinuti tra lu 2004 e lu 2016 tramiti u spettrugrafu HARPS, nstallatu ncapu u telescopiu di 3,6 m di diamitru dî l'ESO, ca si trova nto l'Osservatoriu di La Silla, sviluppatu pî innìcari novi pianeti extrasulari cû metodu dâ vilucitati radiali. I risultati dî l'analisi, pubbricati nto 2016, innìcanu ca Proxima Centauri òrbita ntornu â coppia principali cu nu piriudu di rivuluzzioni dî l'ordini di 550 000 anni, a na distanza media di 8 700 UA. L'òrbita prìsenta nu valuri cchìuttostu avutu dî l'eccentricitati orbitali, uguali a circa 0,50; ossìa determina ca la stidda poni arrìvari a na distanza di circa 4 300 UA ô periastru (ossìa u puntu cchìu vicinu dî l'orbita rispettu ô sistema cintrali) e di circa 13 000 UA â l'apuastru.
Osservazzioni
A causa dâ sô diclinazzioni fortimenti australi, chista stidda, comu puru u restu dî cumpunenti primari dû sistema di Alfa Centauri, resta nvisibbili da granni parti di li arii dî l'emisferu boriali; sultantu 'n prussimitati dû Tropicu dû Cancru i cumpunenti maggiuri addìventanu visibbili, mentri Proxima, truvannusi quasi dui gradi cchìu a sud, eni visibbili sultantu a partìri dô 27° parallelu nord, uguali â latitudini dâ Florida, dî l'avutu Egittu e dî l'Innia settentriunali. Nnâ granni parti dî l'emisferu australi, Proxima si prìsenta circumpulari e poni essìri talìata duranti tuttu l'annu.
I nani russi comu chista stidda sunnu 'n rialtati troppu debbuli, puru quannu sunnu vicini, pî putìri essìri talìati a occhiu nuru; basta pinsari ca da nu presuntu pianeta orbitanti ntornu a una dî dui stiddi cintrali dû sistema, Proxima fussi sultantu di quinta magnitùdini, ossìa ô limiti dâ visibilitati a occhiu nuru. A sô magnitùdini apparenti eni uguali a circa 11, accussì pî putiri essìri talìata abbìsogna usari nu telescopiu cu n'apirtura di almenu 80-100 mm e nu cielu 'n cunnìzzioni attimusferiche ottimali, pussibbilmenti sìenza Luna e cu Proxima nun rarenti a l'orizzonti.
Distanza e moti spazziali
Sei sinculi stiddi, dui sistemi binari e na stidda tripla ammùstranu nu motu cumuni a chiddu dû sistema di α Centauri attraversu u spazziu; i vilucitati spazziali di chistu ruppu di stiddi sunnu tutti cumpresi dintra i 10 km/s rispettu ô motu ammùstratu da Alfa Centauri. Chistu putissi fari pinsari ca si possa trattari di n'assuciazzioni stiddari, ca innìcherebbi pìrtantu puru nu punti di uriggìni cumuni, comu succèri nnê l'ammassi aperti.
Carattiristichi
Nto 2002, tramiti lu ntirferometru otticu dû Very Large Telescope, vinni misuratu direttamenti u diamitru anculari dâ stidda, uguali a 1,02±0,08 mas; rappurtatu â distanza, veni fora ca lu diamitru effettivi di Proxima Centauri eni circa nu settimu di chiddu sulari, ossìa na vota e menzu maggiuri di chiddu di Giovi; a massa dâ stidda eni stata stimata 'n circa u 12,3% di chidda sulari, uguali a 129 voti chidda di Giovi. Datu câ dinsitati media di na stidda di siquenza principali eni nversamenti prupurziunali â massa dâ stidda stissa, a dinsitati di Proxima Centauri eni cumunqui maggiuri di chidda dû Suli: 56 800 kg/m³ contru 1 409 kg/m³.
A cunvizzioni eni lijata â ginirazzioni e â pirsistenza di nu campu magneticu stiddari; l'enirgìa magnatica ca pruveni da chistu campu veni lassata ncapu a supirfici tramiti i brillamenti, ca aumentanu pî picca tempu a luminusitati cumplissiva dâ stidda. I brillamenti ponnu fari si ca na parti dâ supirfici dâ stidda poni ragghiunciri timpiraturi finu a 27 miliuna di K, sufficenti pî emettiri raggi X.
A cromusfera di chista stidda eni attiva e lu sô spettru ammustra na forti linea di emissioni tipica dû magnesiu monuionizzatu, â lunchizza d'unna di 280 nm. Circa l'88% dâ supirfici di Proxima Centauri putissi essìri attiva, na pircentuali assai cchìu avuta di chidda dû Suli quannu eni ô piccu dû ciclu sulari. Puru duranti i piriudi di tranquillitati cu picca o nuddu brillamentu, chista attivitati custanti fa acchìanari a timpiratura dâ curuna sulari finu a 3,5 miliuna di K, mentri chidda sulari arriva a nu massimu di 2 miliuna. Tuttavia, u liveddu tutali di attivitati di chista stidda eni cunsìdiratu rilativamenti vasciu rispettu ad avutri stiddi nani di classi M, ca eni cumunqui assai avutu se cunfruntatu a l'etati stimata dâ stidda, vistu ca ci si aspetta ca lu liveddu di attivitati di na nana russa poni calari custantimenti nto cursu di miliardi di anni, comu u tassu di rotazzioni stiddari diminuisci. Secunnu alcuni studi u liveddu di attivitati parìa cancìari cu nu pirìudu di circa 442 jorna, nu lassu di tempu cchìu curtu dû ciclu sulari, ca dura 11 anni, tuttavia nu studiu dû 2016 pari cunfirmari câ stidda avi nu ciclu simili a chiddu dû Suli, dâ durata di circa 7 anni.
Storia dî l'osservazzioni
Nto 1915 l'astrònumu scuzzisi Robert Innes, diritturi di l'Union Observatory di Johannesburg, 'n Àfrica dû Sud, scupriu na stidda ca avia u stissu motu di Alfa Centauri, suggìrennu di chiamari chista stidda cu nomu di Proxima Centauri ('n viritati Proxima Centaurus). Nto 1917, pressu l'Osservatoriu Riali dû Capu di Bona Spiranza, l'astrònumu ulannisi Joan Voûte arrìnisciu a misurari a parallassi trigonumetrica dâ stidda 'n 0.755" ± 0.028", determinannu ca Proxima Centauri jera â stissa distanza dô Suli comu Alfa Centauri, ma ca sô luminusitati jera a cchìu vaschia canusciuta a l'ebbìca. Nto 1928 l'astrònumu mèricanu Harold Alden fici na misurazzioni dû parallassi dâ stidda ancùora cchìu pricisa, ca cunfirmoni l'upiniuni di Innes ca dicìa quantu fussi vicina a stidda a nuavutri, cu nu parallassi di 0,783" ± 0,005".
Pussibilitati di corpi cilesti assuciati
Se nu pianeta massicciu òrbitassi ntornu a Proxima Centauri, a sô prìsenza disturberebbe u motu dâ stidda a ogni òrbita; si poi u chianu òrbitali dû pianeta nun fussi perpendiculari â linea di vista dâ Terra, chisti disturbi putissiru causari piriodici cancìamenti nnâ vilucitati radiali dâ stidda. U fattu ca li numirusi misurazzioni dâ sô vilucitati radiali nun abbianu innìcatu alcunu spustamentu havi calatu u limiti massimu dâ massa ca nu eventuali corpu cilesti òrbitanti ntornu â stidda poni aviri. Sfortunatamenti, u liveddi di attivitati dâ stidda agghìunci dî disturbi a li misurazzioni dâ vilucitati radiali, limitannu accussì i pussibilitati di truvari dî corpi cumpagni tramiti chistu metodu.
Nto 1998, na ndaggini di Proxima Centauri tramiti u spettrugrafu di bordu dû telescopiu spazziali Hubble avìa ammùstratu di li evidenzi di nu cumpagnu òrbitanti ntornu â stidda â distanza di circa 0,5 UA; tuttativa na ricerca succìssiva usannu a Wide Field Planetary Camera 2 nun arrìnisciu a truvari alcunu cumpagnu. Proxima Centauri, nzemula a li cumpunenti cintrali di α Centauri, sunnu unu dî cchìu prubbabili ubbittivi di nu futura missioni NASA cànusciuta comu Space Interferometry Mission, ca pari essìri na tìuria 'n gradu di ndividuari pianeti cu nu minumu di tri voti a massa tirrestri dintra 2 UA dâ stidda matri.
Cinturi di pruvulazzi ntornu a Proxima Centauri
Nto nuvemmìru dû 2017 eni stata annunciata a scuperta da parti radiutelescopiu ALMA di na fascia di pruvulazzi ntornu a Proxima Centauri. Secunnu l'auturi dâ ricerca, Guillem Anglada, a fascia di pruvulazzi friddi eni a prima innìcazzioni dâ prìsenza di nu cumpricatu sistema planitariu e nun sulu di nu sulu pianeta, ntornu â stidda cchìu vicina ô nostru Suli. Si tiurizza ca li particeddi di roccia e ghiacciu ponnu cancìari 'n diminsiuni  da picca millìmitri finu a divìersi chilòmitri di diamitru, a na timpiratura di circa 230° e cu na massa tutali di circa nu centesimu di chidda tirrestri. I dati di ALMA suggìriscinu a prìsenza di na secunna cintura ancùora cchìu fridda, tutti e dui a na distanza assai supiriuri rispettu a Proxima Centauri b ca òrbota a suli 4 miliuna di chilòmitri dâ stidda matri. Sempri secunnu Anglada, chistu risultatu suggìrisci ca Proxima Centauri poni aviri nu sistema a pianti multipli cu na ricca storia di nterazzioni ca hannu purtatu â furmazzioni di na cintura di pruvulazzi. L'auturi dû studiu cunnìvidi u propriu nomu cu l'astronumu ca avi guidati u ruppu ca avi scupertu Proxima Centauri b, Guillem Anglada-Escudé.
Pussibilitati di corpi cilesti assuciati
Avutri scinziati, specialmenti i sustinituri dî l'ìpotisi dâ raritati dâ Terra, nun sunnu d'accordu ncapu u fattu ca pussibbili pianeti dî nani russi ponnu ospitari â vita; a rotazzioni marealmenti bluccata putissi gìnirari nu mumentu magneticu planitariu rilativamenti debbuli, cumpurtannu na forti erosioni attimusferica a causa dî forti espulsioni di massa curunali di Proxima Centauri.
Pussibbili meta di nu viaggiu ntirstiddari
Proxima Centauri eni stata spissu suggìrita comu distinazzioni lògica pû primu viaggiu ntirstiddari dî l'umanitati nunustanti i stiddi a brillamentu nun sunnu particolarmenti ospitali. 'N ogni casu, a vilucitati massima ca nu veiculu poni ragghìunciri cu li attuali ticnoluggìa eni sufficenti sulu pî ragghìunciri a stidda sulu doppu 110 000 anni. Tuttavia, sfruttannu l'effettu sciunna, na sunna spazziali poni supirari chista vilucitati, arrìvannu a ragghìunciri i 17 km/s, a frunti di li 8,3 km/s dî missiuna Apollo. I sunni Voyager 1 e Voyager 2 si stannu alluntanannu dô nostro sistema sulari a chista vilucitati. Nu cchìu prubabbili viaggiu di na sunna spazziali 'n gradu di accìlirari cuntinuamenti, cu nu muturi atomicu a ioni, finu ô 30% dâ vilucitati dâ luci, cu na decillirazzioni simili nnâ parti finali dû viaggiu, putissi arrìvari vicinu a stidda in circa 20 anni, cu avutri 4 anni nicìssari picchì u signali radiu possa arrìvari finu a nuavutri. U Suli da Proxima Centauri cumparissi comu na stidda di magnitùdini apparenti 0,4, 'n dirizziuni dâ custiddazioni di Cassiupea, 'n na pusizzioni liggìrmenti divìersa rispettu a comu putissi appàriri dâ l'avutri stiddi cintrali dû sistema di α Centauri.
Pussibilitati di corpi cilesti assuciati
Mentri alcuni scinziati cunsigghìanu câ variabilitati di Proxima Centauri putissi custituiri nu ostaculu â prìsenza di n'attimusfera 'n nu pianeta dâ zona abitabbili, avutri cunsigghìanu nveci ca chistu prubblema poni essìri aggiratu. Nfatti, na forti unnata di particeddi carichi pruvinenti da nu brillamentu dâ stidda putissi essìri 'n gradu di spardari via l'attimusfera di nu eventuali pianeta assai vicinu; tuttavia, se lu pianeta avissi nu campu magneticu chistu putissi essìri 'n gradu di cancìari a dirizziuni dî particeddi alluntanannùli dâ l'attimusfera. Puru si lu pianeta avissi na vascia vilucitati di rotazzioni ammùstrannu sempri a stissa facci â stidda, tuttavia chista putissi essìri 'n cradu di genìrari nu campu magneticu, almenu finu a quannu a parti di dintra dû pianeta arrèsta ô statu fusu.
Carattiristichi
A causa dâ sô nica massa, a struttura nterna di Proxima Centauri eni furmata nteramenti da na zona cunvittiva, ca provuca nu muvimentu di enirgìa da dintra finu a fora sultantu tramiti nu muvimentu fisicu dû plasma, nveci di attravirsari na zona radiativa; chistu significa ca l'eliu pruduttu dâ fusioni nucliari dî l'idrògginu nun s'accumula nto nuclìu, ma veni misu 'n circulu 'n tutta a stidda. A diffìrenza dû Suli, c'abbrùcia sulu u 10% dû sô idrògginu dispunibbili prima di nescìri dâ siquenza principali, Proxima Centauri cunsuma quasi tutta a sô riserva di idrògginu prima di evolviri.
Vilucitati dâ luci
Secunnu a tiurìa di la rilativitati spiciali, c eni a vilucitati massima a cui tutta a materia, cunvenzzionali e quinni tutti i formi canusciuti di nfurmazzioni dintra l'universu ponnu viaggiari. Chista vilucitati veni spissu lijata a chidda dâ luci, ma 'n rialtati eni puru a vilucitati di tutti i particeddi sìenza massa e cancìamenti dî campi assucìativi viaggianu nto vacanti (comu puru i radiazziuni elettrumagnetiche e li unni gravitazziunali). Chisti particeddi e unni viaggianu â vilucitati di c innìpinnentimenti dô muvimentu dâ surgenti o dâ struttura di riferimentu inerziali di chiddi ca talìanu u fenomenu. Nnê tiurii spiciali e ginirali c eni lijatu ô spazziutempu, ed eni prìsenti puru nnà famusa iquazzioni di Albert Einstein ca stabilisci a currìspunnenza e lu fatturi di cunvirsioni tra enirgìa e massa di nu sistema fisicu, E=mc².
A vilucitati dâ luci però nun viaggia sempri â stissa vilucitati, idda si diffunni attraversu matiriali trasparenti, comu vitru o aria, a vilucitati cchìu vasci, e nnò stissu modu puru li unni elettrumagnetiche currìnu nnê cavi a vilucitati cchì lenti, e la sô diminuzzioni di vilucitati attraversu nu matiriali eni dittu innici di rifrazzioni n (''n = c / v). Pî esempiu, u valuri di nu raggiu di luci ca viaggia dintra nu vitru eni di circa 1,5, ca significa ca la luci nnô vitru viaggia a 200.000 km/s, mentri nnâ l'aria l'innìci eni di circa 1.0003, ossia 299.700 km/s, cu nu rallentamentu di "suli" 90 km/s.
Pî assai scopi pratici e pâ nostra vita quotidiana, a luci e avutri unni elettrumagnetiche viaggianu vilucimenti, ma pî lonche distanzi e misuri astrunomiche, a vilucitati di chisti custanti appari assai lenta. Pî esempiu, nto cumunicari cu sundi spazziali luntani, ponnu passari puru minuti o uri prima ca nu missàggiu possa arrivari dâ Terra finu nnê naviceddi, o viceversa. A luci dî stiddi ca talìammu ura, eni vecchia di cintinagghia, migghiaia, miliuna e miliardi anni, e chistu ci duna a pussibilitati di studiari a storia dî l'universu. A vilucitati dâ luci e quinni sì na vilucitati assai avuta dintra u cuntestu umanu, ma assai limitata nto cuntestu astrunomicu.
Volu spazziali e astronumìa
Nto stissu modu, i cumunicazzioni tra Terra e li naviceddi spazziali nun sunnu istantanii, eni prìsenti nu brevi ritardu dâ surgenti ô ricivituri, ca addìventa sempri cchìu granni cu l'aumintari dî distanzi. Chistu ritardu era significativu pî li cumunicazzioni tra lu controllu tirrestri e l'Apollo 8 quannu addìvintoni u primu veiculu spazziali cu equipaggiu a orbitari ntornu â Luna: pî ogni dumanna, a stazzioni di cuntrollu tirrestri duvia attennìri almenu tri secunni prima ca arrivassi a rispusta. U ritardu dî cumunicazzioni tra Terra e Marti poni variari tra cinqu e vinti minuti a secunna dî pusizzioni rilativi dî dui pianeti, di cunsicuenza, se nu robot ncapu a supirfici marziana avissi ncuntrari prubblemi, i sô cuntrulluri umani nun ni putissìru a essìri nfurmati prima di cinqu o vinti minuti, e pi fari arrivari i novi istruzzioni ô robot ci vulissiru avutri cinqu o vinti minuti. A NASA avi aspìttari divìersi uri pî aviri nfurmazzioni da na sonda spazziali ca òrbita ntornu a Giovi e, si avissi bìsognu di currèggiri nu erruri di navigazzioni, a currizzioni nun putissi arrivari nnê vicinanzi dû veiculu spazziali pî nu uguali piriudu di tempu, criannu u rischiu ca manovra putissi arrivari tardu.
Rìciviri luci e avutri signali da funti astrunomiche luntani poni vulìri assai cchìu tempu. Pî esempiu, ci sunnu vuluti 13 miliardi (13 × 109) di anni picchì a luci putissi viaggiari finu a nuavutri da galassii luntani visti nnê mmàggini dû Campu ultra prufunnu di Hubble. Chiddi fotugrafìi, scattati ùoggi, rapprìsentanu galassii comu apparivanu 13 miliardi di anni fa, quannu l'universu avia menu di 1 miliardu di anni. U fattu ca uggetti cchìu distanti parìnu cchìu giovani, a causa dâ vilucitati limitata dâ luci, cunsenti a li astrònumi di iputizzari l'evoluzzioni dî stiddi, dî galassii e dî l'universu stissu. I distanzi astrunomiche sunnu alli voti espressi 'n anni luci, specialmente nnê pubbricazzioni e nnê media scientifici pupulari. Nu annu luci eni a distanza pircurruta dâ luci 'n nu annu, uguali a rica 9461 miliardi di km (ossìa 0,3066 parsec). Proxima Centauri, a stidda cchìu vicina â Terra doppu u Suli, si trova a circa 4,2 anni luci di distanza.
Valuri numericu, nutazzioni e unitati
A vilucitati dâ luci nto vacanti eni sulitamenti arrìcanusciuta câ lettìra c minuscula, ca cignifica appuntu "custanti", dô latinu celeritas (ossia "celeritati, vilucitati"). Nto 1856 i fisici tidischi Wilhelm Eduard Weber e Rudolf Kohlrausch avìanu usatu c pî na custanti divìersa 'n secuitu ammùstrata uguali a voti a vilucitatu dâ luci nto vacanti. Storicamenti, u sìmmulu V jera usatu comu sìmmulu alternativu pâ vilucitati dâ luci, ntruduttu da lu fisicu scuzzisi James Clerk Maxwell nto 1865, mentri nto 1894 u fisicu tidiscu Paul Drude eni u primu ca rapprìsenta c cu sô novu significatu. Albert Einstein usoni u sìmmulu V nnê sô studi pâ rilativitati ginirali pî discriviri a vilucitati dâ luci, passannu nto 1907 ô novu sìmmulu (c), ca a ddu puntu era addìvintatu u sìmmulu standard pâ vilucitati dâ luci.
Misurazzioni dâ distanza
I sistemi radar misuranu a distanza da nu obbiettivu entru u tempu nicissariu ô ritornu di l'impulsu radiu-unna a l'antinna radar doppu essìri stati riflittuti dô birsaggìu: a distanza di l'obbiettivu eni mitati dû tempu di transitu di annata e ritornu multiplicatu pâ vilucitati dâ luci. Nu ricivituri GPS misura a distanza da li satèlliti artificiali 'n basi a quantu tempu ci metti nu signali radiu pî arrìvari da ognunu dî satèlliti e da chisti distanzi calcula a posizzioni dû ricivituri. Vistu ca luci viaggia a circa 300 000 km/s, chisti misurazzioni di nichi frazziuni di secunnu hannu a essìri assai prìcisi. U spirimentu Lunar Laser Ranging, l'astronumìa radar e lu Deep Space Network determinanu i distanzi dâ Luna, pianeti e veiculi spazziali, misurannu i tempi di transitu di annata e ritornu.
Trading ad avuta friquenza
A vilucitati dâ luci eni addìvintata mpurtanto nto l'High-frequency trading, dunni i "trader" cercanu di aviri nichi vantaggi cunsignannu i propri scanci nnê frazziuni di scanciu di nu secunnu prima di avutri trader. Pî esempiu, li upiraturi cummirciali stannu passannu a cumunicazzioni a microunni tra hub cummirciali, a causa dû vantaggiu ca li microunni viaggianu vicinu a chidda dâ luci nnâ l'aria, hannu signali 'n fibbra ottica ca viaggianu u 30-40% cchìu lentamenti â vilucitati dâ luci attraversu u vitru.
Misurazzioni
Nto 1983 chista misurazzioni eni stata dìfinuta nto Sistema 'ntirnazziunali di unitati di misura comu "a lunchizza dû percorsu dâ luci nto vacanti 'n nu intervaddu ti tempu di 1/299 792 458 di nu secunnu",, ca fissa u valuri dâ vilucitati dâ luci a 299 792 458 m/s pî definizzioni. Di cunsìcuenza, misurazzioni prìcisi dâ vilucitati dâ luci pruducìnu na rializzazzioni accurata dû metru cchìuttostu ca nu valuri prìcisu di c.
Esistinu divìersi modi pî determinari u valuri di c, nu modu eni chiddu di misurari a vilucitati effettiva a cui si allarganu li unni luminusi, ca poni essìri fattu 'n vari cunfigurazzioni astrunomiche e tirrestri. Tuttavia, eni puru pussibbili determinari c da avutri liggi fisichi dunni appari, pî esempiu, determinannu i valuri dî custanti elettrumagnetiche ε0 e μ0 e usannu a loru rilazzioni cu c. Storicamenti, i risultati cchìu accurati sunnu stati uttìnuti determinannu separatementi a friquenza e la lunchizza d'unna di nu fasciu di luci, cu loru pruduttu pari a c.
Ruolo funnamintali 'n fìsica
I risultati dâ rilativitati spiciali ponnu essìri riassunti trattannu u spazziu e lu tempu comu na struttura unificata canuscìuta comu spazziutempu (cu c rilativa a li unitati di spazziu e tempu) e arrìchierinu ca li tiurii fisichi accuntentinu na spiciali simmetria chiamata covarianza di Lorentz, dunni dintra a sô formulazzioni matimàtica eni prisenti u paramitru c. Chidda di Lorentz eni na tiuria quasi universali tra li tiurii fisichi muderni, comu pî esempiu elettrudinamica quantistica, cromudinamica quantistica, u mudellu standard, a fìsica dî particeddi e la rilativitati ginirali. 'N quantu tali, u paramitru c eni sempri prìsenti nnâ fìsica muderna, appari 'n assai cuntesti nun lijati â luci, pî esempiu a rilativitati ginirali priviri ca c sia puru a vilucitati di gravitati e di li unni gravitazziunali. Nto sistema di riferimentu nun inerziali (spazziutempu gravitazzionalmeti curvi o fotugrammi di riferimentu accilirati), a vilucitati lucali dâ luci eni custanti e uguali a c, ma loncu na traiuttoria di lunchizza finuta poni cancìari da c, a secunna di comu sunnu difiniti i distanti e li tempi.
Valuri numericu, nutazzioni e unitati
Alli voti c eni usatu pâ vilucitati di li unni 'n qualsiasi mezzu matiriali, e c0 pâ vilucitati dâ luci nto vacanti. Chista nutazziuni abbunata, ca eni appruvata dô Bureau international des poids et mesures, avi a stissa forma di avutri custanti currìlati: vali a diri μ0 pâ permeabilitati magnetica o "custanti magnetica", ε0 pâ custanti dielettrica dû vacanti, e Z0 pî l'mpidenza carattiristica dû vacanti, chistu ultimu usa c sulu pâ vilucitati dâ luci nto vacanti.
U primu a dimustrari câ luci viaggia a na vilucitati finuta (ô cuntrariu di istantaneamenti), fu l'astrònumu danisi Ole Rømer, studiannu u motu apparenti di Io, unu di satèlliti di Giovi, nto 1676. Nto 1865 u fisicu scuzzisi James Clerk Maxwell cunsigghìo câ luci fussi na unna elettrumagnetica, e quinni ca viaggiava â vilucitati c, comu appari nnâ sô tiuria dî l'elettrumagnitismu. Nto 1905 u fisicu tidiscu Albert Einstein postuloni ca a vilucitati dâ luci fussi na custanti innìpinnenti rispetto a qualsiasi struttura inerziali e ô muvimentu dâ surgenti luminusa. Einstein investigoni i cunsicuenzi di sô studi dìrivannu a tiuria dâ rilativitati e facennu chistu vitti ca u parametru c avia mpurtanza fora u cuntestu di elettrumagnitismu e di luci. Doppu seculi di misurazzioni sempri cchìu pricisi, nto 1975 a vilucitati dâ luci era di 299 792 458 m/s, cu na pussibilitati di sbagghiu di 4 parti pî miliardu. Dô 21 di uttùviru 1983 si cunsìdira u valuri c0 comu pricisu, ossia sìenza sbagghi. e partennu da iddu si dìfinisci a lunchizza dû metru nto Sistema 'ntirnazziunali di unitati di misura.
Osservazioni e spìrimenti cchìu viluci dâ luci
Alcuni effetti quantistici parinu essìri trasmessi istantaneamenti e quinni cchìu vilucimenti di c, comu nto paradossu di Einstein-Podolsky-Rosen. Nu esempiu arrìguarda li stati quantici di dui particeddi cha ponnu essìri ncastrati. Finu a quannu nuddu dî dui particeddi veni talìata, iddi esistinu 'n na suvrapposizzioni di dui stati quantici, si li particeddi sunnu siparati e si talìa u statu quanticu di na particedda, u statu quanticu di l'avutra particedda veni spicificatu subbìtu (ossìa, cchìu viluci dâ luci putissi spustarisi da na particedda a l'avutra). Tuttavia, eni mpussibbili cuntrullari quali statu quanticu poni pigghìari a prima particedda quannu veni talìata, quinni li nfurmazziuni nun ponnu essìri trasmessi 'n chistu modu. N'avutru effettu quantisticu ca prìceri u verificarisi di vilucitati cchì viluci dâ luci eni chiamatu effettu Hartman: 'n certi cunnìzziuni u tempu nicìssariu pî na particeda virtuali a effettu tunnel attraversu na barriera eni custanti, innìpinnentimenti dô spissuri dâ barriera. . Chistu putissi cumpurtari na particedda virtuali ca attraversa nu larcu spazziu cchìu viluci dâ luci, ma tuttavia nudda nfurmazziuni poni essìri inviata usannu chistu effettu.
Ruolo funnamintali 'n fìsica
Giniralmenti si pensa ca li custanti funnamintali comu c hannu u stissu valuri duranti tuttu u spazziutempu, facennu pinsari ca nun dipennìnu dâ posizzioni e ca nun cancìanu nto tempu. Tuttavia, eni statu suggìritu 'n divìersi tiurii câ vilucitati variabbili dâ luci putissi essìri cancìata nto tempu. . Accamùora nun sunnu stati attruvati provi conclusivi di tali cancìamenti, ma arrèstanu uggettu di ricerca 'n corsu. Si pensa puru câ vilucitati dâ luci sia isutropica, ossia ca avi u stissu valuri innìpinnenti dâ dirizziuni 'n cui veni misurata. Li osservazzioni di li emissioni pruvinenti da liveddi di enirgìa nucliari 'n funzioni di lì'orientamentu dî nuclii emettituri 'n nu campu magnèticu (talìa sperimentu Hughes–Drever) e dî cavitati ottici firrìantii hannu misu limiti rigurusi ncapu a pussibbili anisotrupia bidirezzionali.
Osservazioni e spìrimenti cchìu viluci dâ luci
L'accussìdittu motu superluminali eni vistu 'n certi uggetti astrunomici, comu i getti relativistici, i radiugalassii e li quasar. Tuttavia, chisti getti nun si movinu a vilucitati supiriuri a chidda dâ luci: u muvimentu apparentimenti superluminali eni nu effettu di pruizzioni causatu da uggetti ca si movinu vicinu â vilucitati dâ luci e ca si avvicinanu â Terra cu nu nicu anculu rispettu â linea di visuali: cunsìdiratu câ luci ca vinia lassata quannu u gettu cchìu luntanu ci mitteva cchìu tempu pî arrivari nnê nuavutri, u tempu tra dui osservazzioni succissivi currispunninu a nu tempu cchìu loncu tra li istanti 'n cui i raggi luminusi vinianu emessi.
'N nu mezzu
A vilucitati di fasi eni mpurtanti pî capìri comu na unna luminusa viaggia attraversu nu matiriali o da nu matiriali a l'avutru. Eni spissu rapprìsintatu 'n termini di innici di rifrazzioni. L'innici di rifrazzioni di nu matiriali eni dìfinitu comu u rapportu tra c e vilucitati di fasi vp nto matiriali: innìci di rifrazzioni maggiuri innìcanu vilucitati nfiriuri. L'innici di rifrazzioni di nu matiriali poni dipennìri dâ friquenza, intensistati, polarizzazzioni o dirizziuni dâ luci; in assai casi, tuttavia, poni essìri cunsìdirata na custanti innìpinnenti dô matiriali. Pî esempiu, l'innici di rifrazzioni di l'aria eni di circa 1.0003,, mentri chiddi di acqua, vitru e diamanti hannu innìci di rifrazzioni di circa 1,3, 1,5 e 2,4. 'N matiriali esotici comu i cundinsati di Bose-Einstein vicinu ô zeru assulutu, a vilucitati effettiva dâ luci poni essìri sulu di piccha metri ô secunnu. Comu esempiu estremu di "rallentamentu" dâ luci nnâ materia, si ponnu citari i travagghi di dui squatri innìpinnenti di fisici ca hannu dittu di putiri purtari â luci a nu "cumpletu arrestu" facennula passari attraversu nu cundinsatu di Bose-Einstein furmatu da àtumi di rubidiu. Tuttavia, a pupulari discrizzioni dâ luci "ferma" 'n chisti spirimenti si rifirisci sulu â memorizzazioni dâ luci nnê stati eccitati dî l'àtumi, quinni misi arrìeri 'n circulu 'n un mumentu succìssivu, comu stimulatu da nu secunnu mpulsu laser. Duranti u tempu 'n cui veni "firmata" a luci, idda avia cissatu di essìri lìggera. Chistu tipu di cumpurtamentu eni gìniralmeti micruspopicamenti veru pî tutti i mezzi trasparenti ca "rallentanu" a vilucitati dâ luci.
Misuri astrunomiche
U spazziu esternu eni na commìra mpustazzioni pî misurari a vilucitati dâ luci a causa dâ sô granni scala e dû vacanti quasi perfettu. 'N genìri, si misura u tempu nìcissariu â luci pî attravirsari na certa distanza di riferimentu nto sistema sulari, comu u raggiu dî l'orbite tirrestri. Storicamenti, chisti misurazzioni putissiru essìri fatti 'n modu abbastanza prìcisu, rispettu a quantu eni prìcisu a lunchizza dâ distanza di riferimentu nnê unitati tirrestri. Eni usanza esprimiri i risultati 'n unitati astrunomiche (AU) ô jornu.
'N nu mezzu
L'impronta luminusa ca si ferma nnâ nubbi di atumi di sodiu eni nca copia pirfetta dî l'impulsu uriginali, chistu impulsu poni essìri bluccatu nto spazziu vacanti tra li dui nubbi, mentri quannu trasi nnâ secunna nubbi n'avutru raggiu laser u fa allargari arrìeri a diminsioni, a formi e vilucitati ca avìa prima dû spirimentu. Chistu eni nu effettu simili ô teletrasportu. Pî mannari uggetti nto spazziu luntanu, chiddu ca si fa eni firmari e astutari nu mpulsu luminusu 'n na parti di spazziu e purtarlu 'n n'avutra parti di spazziu, facennu cuntinuari u sô viaggiu. Vistu câ luci e li unni elettrumagnetiche (comu li unni radiu) ponnu traspurtari nfurmazzioni, chista tecnoluggia putissi purtari a futura supercomputer libbìri da cavi e chip, cu cunnissioni di dati cchìu viluci, cumpatti e sicuri di quantu ùoggi ponnu essìri, oppuru fari viaggiari istantaneamenti missaggi radiu a pussibbili missioni umani su Marti o curreggìri nu eventuali erruri di navigazzioni di na sunda spazziali luntana uri luci.
Custanti elettrumagnetiche
Na opzioni pî dirivari c ca nun dipenna direttamenti da na misura dâ prupagazzioni di unni elettrumagnetiche cunsisti nnâ l'usari a rilazzioni tra c e la custanti dielettrica dû vacanti ε0 e la permeabilitati magnetica μ0 stabilita dâ tiuria di Maxwell: c2 = 1 (ε0 μ0). A custanti dielettrica dû vacanti poni essìri accìrtata misurannu a capacitati elettrica e li diminsioni di nu cundensaturi, mentri u valuri dâ permeabilitati magnetica eni fissatu esattamenti a 4π 10−7 H⋅m−1 attraversu a difinizzioni di l'ampere.
Diffusioni dâ luci
Foru stati pigghìati 'n cunsìdirazzioni sviluppi di QED 'n cui u futuni avi na massa. 'N na tali tiuria, a sô vilucitati putissi dipennìri dâ sô friquenza, e la custanti vilucitati c dâ rilativitati spiciali putissi essìri quinni u litimi supiriuri dâ vilucitati dâ luci nto vacanti, ma nuddu cancìamentu dâ vilucitati dâ luci cu friquenzi eni stata talìata 'n rigurusi test, punennu limiti assai stritti ncapu a massa dû futuni. U limiti ca si avi dipenni dô mudellu usatu: se lu futunu massicciu eni discrittu dâ tiuria lagrangiana di Proca, u limiti supiriuri spirimintali pâ sô massa eni di circa 10−57 grammi; si la massa di futuni eni gìnirata dô meccanismu di Higgs, u limiti supiriuri spirimintali addìventa menu chiaru; m ≤ 10−14 eV/c2 (circa 2 × 10−47 g).
'N nu mezzu
Eni mpossibbili nviari nfurmazzioni cu nu mpulsu di luci qualsiasi cchìu viluci dâ vilucitati dâ prima parti dî l'impulsu (a vilucitati anteriuri). Si poni dimustrari ca chistu eni (sutta certi tiurii) sempri uguali a c. Eni possibbli ca na particedda viaggi attraversu nu mezzu cchìu viluci dâ vilucitati di fasi dâ luci 'n chiddu mezzu (ma ancùora cchìu lentamenti di c). Quannu na particedda carica u fa 'n nu matiriali dielettricu, veni diffusu l'equivalenti elettrumagneticu di na unna d'urtu, canùsciuta comu effettu Čerenkov.
Diffusioni dâ luci
N'avutru mutivi pî cui a vilucitati dâ luci cancìa cu la sô friquenza, pari essìri u fallimentu dâ rilativitati spiciali usata 'n scali arbitrariamenti nichi, comu privistu da alcuni tiurii cunsigghìati ncapu a gravitati quantistica. Nto 2009, l'osservazzioni dû spettru di lampi gamma di GRB 090510 nun avi truvatu alcuna diffìrenza nnê vilucitati dî futuni, cunfirmannu câ covarianza di Lorentz eni verificabbili almenu finu â scala dâ lunchizza di Planck (lP = ≈ ) divisu pî 1.2.
Valuri numericu, nutazzioni e unitati
A partìri dô 1983, tali strumentu eni statu dìfinitu nto Sistema 'ntirnazziunali di unitati di misura comu a distanza cummìgghiata dâ luci nto vacanti 'n 1/299 792 458 ô secunnu, fissannu a vilucitati dâ luci cu nu valuri prìcisu di 299,792.458 m/s. Comu custanti fisica, u valuri numericu di c eni divìersu pî li divìersi sistemi di unitati, nnô campu da fìsica 'n cui c eni spissu prisenti, comu nnâ rilativitati, eni cumuni usari sistemi di unitati naturali o unitati geumetrizzati dunni c = 1. . Usannu chisti unitati, c nun cumpari chiaramenti picchì a multiplicazziuni o divisiuni pî 1 nun cancìa u risultatu.